62023TJ0618_INF
A Törvényszék ítélete (tizedik tanács), 2025. július 2. –ZY kontra Bizottság
(T‑618/23. sz. ügy)
„Közszolgálat – Felvétel – Versenyvizsga‑felhívás – EPSO/AD/394/21 nyílt versenyvizsga – A felperes nevének a tartaléklistára való felvételét mellőző határozat – A nyelvhasználatra vonatkozó szabályok – Jogellenességi kifogás – A versenyvizsga második nyelve kiválasztásának az angol vagy a francia nyelvre való korlátozása – Nyelven alapuló hátrányos megkülönböztetés – Szolgálati érdek”
1.
Tisztviselői kereset – Jogellenességi kifogás – Jogi aktusok, amelyek jogellenességére hivatkozni lehet – Versenyvizsga‑felhívás – A második nyelv kiválasztása korlátozásának vitatása – A felperest kizáró határozat és a versenyvizsga‑felhívásban előírt nyelvhasználati szabályok közötti kapcsolat fennállása – Elfogadhatóság
(Személyzeti szabályzat, III. melléklet, 1. cikk)
(lásd: 43–47. pont)
2.
Tisztviselők – Versenyvizsga – Nyílt versenyvizsga lefolytatása – A vizsgákon való részvétel nyelvei – A második nyelv kiválasztásának korlátozása – Nyelven alapuló hátrányos megkülönböztetés – A szolgálati érdekre tekintettel való igazolás – Az arányosság elvének tiszteletben tartása
(Személyzeti szabályzat, 1d. cikk, (1) és (6) bekezdés)
(lásd: 67–71. pont)
3.
Tisztviselők – Versenyvizsga – Nyílt versenyvizsga lefolytatása – A vizsgákon való részvétel nyelvei – A második nyelv kiválasztásának korlátozása – Nyelven alapuló hátrányos megkülönböztetés – A szolgálatnak a feladataikat azonnal ellátni képes személyek felvételéhez fűződő érdekére alapított igazolás – Megengedhetőség – Feltétel – A betöltendő álláshelyekkel járó feladatok természete és a megkövetelt nyelvismeret közötti kapcsolat – Bizonyítási teher
(Személyzeti szabályzat, 1d. cikk, (1) bekezdés; 1. tanácsi rendelet, 1. cikk)
(lásd: 72–85. pont)
Rendelkező rész
1)
A Törvényszék megsemmisíti azon, 2022. december 2‑i határozatot, amellyel az EPSO/AD/394/21 nyílt versenyvizsga vizsgabizottsága felülvizsgálatot követően megtagadta, hogy felvegye ZY nevét a „Csalás elleni vizsgálatok és műveletek az [európai uniós] kiadások és a korrupció elleni küzdelem területén” AD7 fokozatú tanácsosok felvételét célzó tartaléklistára.
2)
A Törvényszék az Európai Bizottságot kötelezi a költségek viselésére.